
Príloha I k smernici 2003/87/ES sa mení takto:
a)	Body 1 a 2 sa nahrádzajú takto:
„1. Táto smernica sa nevzťahuje na zariadenia ani časti zariadení používané na výskum, vývoj a testovanie nových výrobkov a procesov a na zariadenia, v ktorých emisie zo spaľovania biomasy v súlade s kritériami stanovenými podľa článku 14 prispievajú k viac ako 95 % celkových emisií skleníkových plynov.
2. S cieľom rozhodnúť o začlenení zariadenia do systému EU ETS sa pri výpočte celkového menovitého tepelného príkonu zariadenia spočítajú menovité tepelné príkony všetkých technických jednotiek, ktoré sú jeho súčasťou a v ktorých sa v rámci daného zariadenia spaľujú palivá. Tieto jednotky môžu zahŕňať všetky typy kotlov, horákov, turbín, ohrievačov, priemyselných pecí, spaľovacích pecí, pecí na kalcináciu, komorových pecí, rúrových pecí, sušičiek, motorov, palivových článkov, jednotiek na spaľovanie technológiou chemického cyklu (chemical looping combustion), flérových (poľných) horákov a jednotiek na dodatočné termické alebo katalytické spaľovanie. Jednotky s menovitým tepelným príkonom nižším ako 3 MW sa na účely tohto výpočtu neberú do úvahy.“;
b)	Tabuľka sa mení takto:
i)	Druhý riadok sa nahrádza takto:
	Rafinácia ropy s prevádzkou spaľovacích jednotiek s celkovým menovitým tepelným príkonom vyšším ako 20 MW 
	Oxid uhličitý“;


ii)	Piaty riadok sa nahrádza takto:
	„Výroba železa alebo ocele (primárne alebo sekundárne tavenie) vrátane kontinuálneho liatia, s kapacitou väčšou ako 2,5 tony za hodinu
	Oxid uhličitý“;


iii)	Siedmy riadok sa nahrádza takto:
	„Výroba primárneho hliníka alebo oxidu hlinitého
	Oxid uhličitý“;


c)	Pätnásty riadok týkajúci sa kategórií činností sa nahrádza takto:
	2.	„Sušenie alebo kalcinácia sadrovca alebo výroba sadrokartónu a iných výrobkov zo sadrovca s kapacitou výroby kalcinovanej sadry alebo sušenej druhotnej sadry väčšou ako 20 ton denne
	3.	Oxid uhličitý“;


iv)	Osemnásty riadok sa nahrádza takto:
	„Priemyselná výroba sadzí zahŕňajúca karbonizáciu organických látok, ako sú oleje, dechty, zvyšky z krakovania a destilácie, s kapacitou výroby väčšou ako 50 ton denne
	Oxid uhličitý“;


v)	Dvadsiaty štvrtý riadok sa nahrádza takto:
	„Výroba vodíka (H2) a syntézneho plynu s kapacitou výroby väčšou ako 25 ton denne
	Oxid uhličitý“;


vi)	Dvadsiaty siedmy riadok sa nahrádza takto:
	„Preprava skleníkových plynov na účely geologického ukladania v úložisku povolená podľa smernice 2009/31/ES, s výnimkou emisií, na ktoré sa vzťahuje iná činnosť podľa tejto smernice
	Oxid uhličitý“;


vii)	Za posledný nový riadok sa dopĺňa tento riadok (oddelený deliacou čiarou):
	„Námorná doprava
Činnosti v oblasti námornej dopravy realizované loďami, na ktoré sa vzťahuje nariadenie Európskeho parlamentu a Rady (EÚ) 2015/757 a ktoré vykonávajú plavby na účely prepravy cestujúcich alebo nákladu na obchodné účely
	Skleníkové plyny, na ktoré sa vzťahuje nariadenie (EÚ) 2015/757“;


1.	Príloha IIb k smernici 2003/87/ES sa nahrádza takto:
„PRÍLOHA IIb
Časť A – ROZDELENIE FINANČNÝCH PROSTRIEDKOV Z MODERNIZAČNÉHO FONDUV SÚLADE S ČLÁNKOM 10 ODS. 1 TRETÍM PODODSEKOM
	
	Podiel 

	Bulharsko
	5,84 %

	Česko
	15,59 %

	Estónsko 
	2,78 %

	Chorvátsko 
	3,14 %

	Lotyšsko 
	1,44 %

	Litva 
	2,57 %

	Maďarsko 
	7,12 %

	Poľsko 
	43,41 %

	Rumunsko 
	11,98 %

	Slovensko 
	6,13 %


Časť B – ROZDELENIE FINANČNÝCH PROSTRIEDKOV Z MODERNIZAČNÉHO FONDU V SÚLADE S ČLÁNKOM 10 ODS. 1 ŠTVRTÝM PODODSEKOM
	
	Podiel 

	Bulharsko
Česko
Estónsko
Grécko
Chorvátsko
Lotyšsko
Litva
Maďarsko
Poľsko
Portugalsko
Rumunsko
Slovensko


	5,0 %
12,9 %
2,2 %
10,3 %
2,3 %
1,1 %
1,9 %
5,9 %
34,8 %
8,8 %
9,9 %
4,9 %

	
	



2.	Do smernice 2003/87/ES sa vkladajú tieto prílohy, a to ako jej prílohy III, IIIa a IIIb:
„PRÍLOHA III
ČINNOSŤ, NA KTORÚ SA VZŤAHUJE KAPITOLA IVa
	Činnosť:
1. Uvádzanie palív, ktoré sa používajú na účely spaľovania v sektore budov a v odvetví cestnej dopravy, do daňového voľného obehu.
Táto činnosť nezahŕňa:
a) uvádzanie palív používaných pri činnostiach stanovených v prílohe I k tejto smernici do daňového voľného obehu, okrem prípadov, keď sa používajú na účely spaľovania v rámci činností prepravy skleníkových plynov na geologické ukladanie (riadok činnosti č. 27);
b) uvádzanie palív s nulovým emisným faktorom do daňového voľného obehu.
2. Sektoru budov a odvetviu cestnej dopravy zodpovedajú tieto zdroje emisií vymedzené v usmerneniach panela IPCC pre národné inventúry skleníkových plynov z roku 2006 s týmito nevyhnutnými úpravami predmetných definícií:

a) kombinovaná výroba tepla a elektriny (KVET) (kód kategórie zdroja 1A1a ii) a teplárne (kód zdroja 1A1a iii), pokiaľ vyrábajú teplo pre kategórie uvedené v písmenách c) a d) tohto bodu, a to buď priamo alebo prostredníctvom sietí diaľkového vykurovania;

b) cestná doprava (kód kategórie zdroja 1A3b) okrem používania poľnohospodárskych vozidiel na spevnených cestných komunikáciách;

c) obchodné/inštitucionálne budovy (kód kategórie zdroja 1A4a);

d) obytné budovy (kód kategórie zdroja 1A4b).
	Skleníkové plyny
Oxid uhličitý (CO2)




_________
PRÍLOHA IIIa

ÚPRAVA KOEFICIENTU LINEÁRNEHO ZNÍŽENIA V SÚLADE S ČLÁNKOM 30c ods. 2

1.	Ak sú priemerné emisie nahlásené podľa kapitoly IVa za roky 2024 až 2026 o viac ako 2 % vyššie v porovnaní s hodnotou množstva na rok 2025, ktorá je vymedzená v súlade s článkom 30c ods. 1, a ak k týmto rozdielom nedošlo v dôsledku menšieho ako 5 % rozdielu medzi emisiami nahlásenými podľa kapitoly IVa a inventúrnymi údajmi za rok 2025 týkajúcimi sa emisií skleníkových plynov v Únii pochádzajúcich zo zdrojov, ktoré patria do kategórií dohovoru UNFCCC a ktoré sa týkajú odvetví, na ktoré sa vzťahuje kapitola IVa, predmetný koeficient lineárneho zníženia sa vypočíta úpravou koeficientu lineárneho zníženia uvedeného v článku 30c ods. 1.
2.	Upravený koeficient lineárneho zníženia v súlade s bodom 1 sa určí takto:

[LRFadj = 100 %* ( ( MRV[2024-2026] – ( MRV[2024-2026] + ( (ESR[2024] - 6*LRF2024*ESR2024) - MRV[2024-2026]) / 5) ) / MRV[2024-2026] ), kde
LRFadj je upravený koeficient lineárneho zníženia;
MRV[2024-2026] je priemer overených emisií podľa kapitoly IVa za roky 2024 až 2026;
ESR[2024] je hodnota emisií za rok 2024 vymedzená v súlade s článkom 30c ods. 1 v prípade odvetví, na ktoré sa vzťahuje kapitola IVa;
LRF2024 je koeficient lineárneho zníženia uvedený v článku 30c ods. 1.]“
_________

3.	Príloha IV k smernici 2003/87/ES sa mení takto:
V časti A sa oddiel „Výpočet“ mení takto:
i) V štvrtom pododseku sa posledná veta „Emisný faktor pre biomasu je nula.“ nahrádza takto:
„Emisný faktor pre biomasu, ktorá spĺňa kritériá udržateľnosti a kritériá týkajúce sa úspor emisií skleníkových plynov pri využívaní biomasy, ktoré sú stanovené v smernici (EÚ) 2018/2001, so všetkými potrebnými úpravami na uplatňovanie podľa tejto smernice, ako sa stanovuje vo vykonávacích aktoch uvedených v článku 14, sa rovná nule.“;
ii) Šiesty pododsek sa nahrádza takto:
„Použijú sa štandardné oxidačné faktory vytvorené podľa smernice 2010/75/EÚ, pokiaľ prevádzkovateľ nepreukáže, že faktory špecifické pre dané činnosti sú presnejšie.“
b)	V časti B oddiele „Monitorovanie emisií oxidu uhličitého“ sa vo štvrtom pododseku posledná veta „Emisný faktor pre biomasu“ nahrádza takto:
„Emisný faktor pre biomasu, ktorá spĺňa kritériá udržateľnosti a kritériá týkajúce sa úspor emisií skleníkových plynov pri využívaní biomasy, ktoré sú stanovené v smernici (EÚ) 2018/2001, so všetkými potrebnými úpravami na uplatňovanie podľa tejto smernice, ako sa stanovuje vo vykonávacích aktoch uvedených v článku 14, sa rovná nule.“;
a)	Dopĺňa sa táto časť C:
„ČASŤ C – Monitorovanie a nahlasovanie emisií zodpovedajúcich činnosti uvedenej v prílohe III
Monitorovanie emisií
Emisie sa monitorujú pomocou výpočtu.
Výpočet
Emisie sa vypočítajú pomocou tohto vzorca:
Palivo uvedené do daňového voľného obehu × emisný faktor
Palivo uvedené do daňového voľného obehu zahŕňa množstvo paliva, ktoré regulovaný subjekt uviedol do daňového voľného obehu.
Použijú sa štandardné emisné faktory IPCC prevzaté z usmernení IPCC pre inventúru na rok 2006 alebo z následných aktualizácií týchto usmernení, pokiaľ emisné faktory špecifické pre dané palivá určené nezávislými akreditovanými laboratóriami, ktoré používajú akceptované analytické metódy, nie sú presnejšie.
Pre každý regulovaný subjekt a každé palivo sa urobí samostatný výpočet.
Nahlasovanie emisií
Každý regulovaný subjekt zahrnie do svojej správy tieto informácie:
A) Údaje na účely identifikácie regulovaného subjektu, medzi ktoré patrí:
˗ názov regulovaného subjektu,
₋ jeho adresa vrátane PSČ a krajiny,
₋ druh palív, ktoré daný subjekt uvádza do daňového voľného obehu, ako aj jeho činnosti, prostredníctvom ktorých dané palivá uvádza do daňového voľného obehu (vrátane použitej technológie),
₋ adresa, telefónne a faxové číslo a e-mail kontaktnej osoby a
₋ meno/názov majiteľa regulovaného subjektu a akejkoľvek materskej spoločnosti.
B) Pri každom druhu paliva uvedeného do daňového voľného obehu, ktoré sa používa na spaľovanie v sektore budov a odvetví cestnej dopravy v zmysle vymedzenia v prílohe III, v prípade ktorého sa vypočítavajú emisie, ide o tieto údaje:
₋ množstvo paliva uvedeného do daňového voľného obehu,
₋ emisné faktory,
₋ celkové emisie,
₋ konečné použitie, resp. použitia paliva uvedeného do daňového voľného obehu a
₋ neistota.
Členské štáty prijmú opatrenia na koordináciu požiadaviek týkajúcich sa nahlasovania s inými existujúcimi požiadavkami na nahlasovanie s cieľom minimalizovať záťaž podnikov spojenú s nahlasovaním informácií.“;
4.	Do prílohy V k smernici 2003/87/ES sa dopĺňa táto časť C:
„ČASŤ C – Overovanie emisií zodpovedajúcich činnosti uvedenej v prílohe III
Všeobecné zásady
1. Emisie zodpovedajúce činnosti uvedenej v prílohe III podliehajú overovaniu.

2. Súčasťou procesu overovania je posúdenie správy podľa článku 14 ods. 3 a monitorovania počas predchádzajúceho roku. V rámci uvedeného procesu sa rieši otázka spoľahlivosti, dôveryhodnosti a presnosti systémov monitorovania a nahlasovaných údajov a informácií o emisiách, a to najmä údajov a informácií týkajúcich sa:
a) nahlásených palív, ktoré sa uviedli do daňového voľného obehu, a súvisiacich výpočtov;
b) výberu a uplatnenia emisných faktorov;
c) výpočtov vedúcich k určeniu celkových emisií.

3. Nahlásené emisie sa môžu potvrdiť len vtedy, ak dané emisie možno na základe spoľahlivých a dôveryhodných údajov a informácií určiť s vysokým stupňom istoty. V záujme zabezpečenia vysokej miery istoty je potrebné, aby regulovaný subjekt preukázal, že:
a) nahlasované údaje neobsahujú nezrovnalosti;
b) zhromažďovanie údajov sa vykonalo v súlade s uplatniteľnými vedeckými normami a
c) príslušné záznamy regulovaného subjektu sú úplné a konzistentné.
4. Overovateľ musí mať prístup do všetkých lokalít a ku všetkým informáciám, ktoré sa týkajú predmetu overovania.

5. Overovateľ musí zohľadniť, či je regulovaný subjekt registrovaný v schéme Únie pre environmentálne manažérstvo a audit (EMAS).
Metodika
Strategická analýza
6. Pri overovaní sa musí vychádzať zo strategickej analýzy všetkých množstiev palív, ktoré do daňového voľného obehu uviedol regulovaný subjekt. Vyžaduje si to, aby mal overovateľ prehľad o všetkých činnostiach, prostredníctvom ktorých regulovaný subjekt uvádza dané palivá do daňového voľného obehu, ako aj o ich významnosti z hľadiska emisií.
Analýza procesov
7. Overovanie predložených informácií sa v príslušných prípadoch uskutočňuje v lokalite regulovaného subjektu. Overovateľ použije kontroly na mieste, aby určil spoľahlivosť nahlasovaných údajov a informácií.
Analýza rizika
8. Overovateľ vyhodnotí všetky spôsoby, prostredníctvom ktorých regulovaný subjekt uvádza palivá do daňového voľného obehu, a to so zameraním na overenie spoľahlivosti údajov o celkových emisiách regulovaného subjektu.
9. Na základe tejto analýzy overovateľ explicitne určí každý prvok s vysokým rizikom výskytu chýb a ďalšie aspekty postupu monitorovania a nahlasovania, pri ktorých existuje pravdepodobnosť, že môžu prispieť k výskytu chýb pri určovaní celkových emisií. Patria sem predovšetkým výpočty potrebné na určenie úrovne emisií z jednotlivých zdrojov. Osobitnú pozornosť treba venovať uvedeným prvkom s vysokým rizikom výskytu chýb a spomínaným aspektom postupu monitorovania.
10. Overovateľ musí vziať do úvahy všetky metódy účinnej kontroly rizika, ktoré regulovaný subjekt používa na minimalizovanie stupňa neistoty.
Správa
11. Overovateľ pripraví správu o procese potvrdzovania, v ktorej uvedie, či je správa podľa článku 14 ods. 3 uspokojivá. V tejto správe sa musia uvádzať všetky aspekty týkajúce sa uskutočnenej práce. Vyhlásenie o tom, že správa podľa článku 14 ods. 3 je uspokojivá, možno vydať vtedy, ak predmetné celkové emisie nie sú podľa názoru overovateľa závažne skreslené.
Minimálne požiadavky na spôsobilosť overovateľa
12. Overovateľ musí byť nezávislý od regulovaného subjektu, vykonávať svoje činnosti náležite, objektívne a profesionálne, pričom rozumie:
a) ustanoveniam tejto smernice, ako aj príslušným normám a usmerneniam prijatým Komisiou podľa článku 14 ods. 1;
b) legislatívnym, regulačným a administratívnym požiadavkám súvisiacim s overovanými činnosťami a
c) získavaniu všetkých informácií, ktoré súvisia so všetkých spôsobmi, prostredníctvom ktorých regulovaný subjekt uvádza palivá do daňového voľného obehu, a to najmä v súvislosti so zhromažďovaním, meraním, výpočtom a nahlasovaním údajov.“.

V Bruseli 14. 7. 2021    COM(2021) 551 final   ANNEX     PRÍLOHA   k   SMERNICI EURÓPSKEHO PARLAMENTU A RADY,   ktorou sa mení smernica 2003/87/ES o vytvorení systému obchodovania s emisnými  kvótami skleníkových plynov v Únii, rozhodnutie (EÚ) 2015/1814 o zriadení a prevádzke  trhovej stabilizačnej rezervy systému obchodovania s emisnými kvótami skleníkových  plynov v   Únii a nariadenie (EÚ) 2015/757     {SEC(2021)   551   final}   -   {SWD(2021)   557   final}   -   {SWD(2021)   601   final}   -   {SWD(2021)   602   final}  


